Gaston de Galliffet

Gaston Alexandre Auguste de Galliffet (født 23. januar 1830 i Paris, død 8. juli 1909 i Paris) var en fransk marki og offiser.

Galliffet ble offiser i kavaleriet i 1853, oberst og regimentssjef i 1867, brigadegeneral i 1870, divisjonsgeneral i 1875 og begjærte avskjed i 1895.

Marki de Galliffet deltok i den franske ekspedisjonen til Mexico 1862–63 og 1867–68 og utmerket seg i den fransk-tyske krig, særlig ved Sedan den 1. september 1870, der han ble tatt til fange av tyskerne. Etter krigen deltok han i kampene mot kommunardene.

I 1879 ble han sjef for det niende armékorps ved Tours og i 1886 medlem av det høyeste krigsrådet og arméinspektør.

Fra 1899 til 1900 var han Frankrikes krigsminister.

 Referanser 

 Kilder 
 Svensk uppslagsbok, Malmö 1932

Kategori:Personer fra Paris
Kategori:Franske generaler
Kategori:Franske politikere